
Τρίτη, 29Σεπτεμβρίου 2026

ΔΕΛΤΙΟ ΤΥΠΟΥ

Θάνατος γυναίκας στην Κέρκυρα –Εντοπισμός 41 αλλοδαπών στο Φαρμακονήσι - Διακομιδές ασθενών

	Τις μεσημβρινές ώρες σήμερα, ενημερώθηκε η Λιμενική Αρχή της Κέρκυρας για την ανάσυρση μίας 70χρονης αλλοδαπής (υπηκόουΛιθουανίας), χωρίς τις αισθήσεις της, από τη θαλάσσια περιοχή Γουβιών Κέρκυρας. Η 70χρονηδιακομίστηκε με ασθενοφόρο όχημα του ΕΚΑΒ στο Γενικό Νοσοκομείο Κέρκυρας, όπου διαπιστώθηκε ο θάνατός της. Από το Κεντρικό Λιμεναρχείο Κέρκυρας που διενεργεί την προανάκριση, παραγγέλθηκε η διενέργεια νεκροψίας-νεκροτομής από την Ιατροδικαστική Υπηρεσία Κέρκυρας.

*****

[bookmark: _GoBack]	Τις πρωινές ώρες σήμερα, ενημερώθηκε η Λιμενική Αρχή της Λέρου για την ύπαρξη αλλοδαπών στο Φαρμακονήσι. Ακολούθησαν χερσαίες έρευνες από στελέχη του Κλιμακίου Ειδικών Αποστολών Λ.Σ.-ΕΛ.ΑΚΤ. του Φαρμακονησίου, τα οποία εντόπισαν συνολικά 41 αλλοδαπούς (23 άνδρες,8 γυναίκες και 10 ανήλικοι). Οι ανωτέρω μεταφέρθηκαν με δύο Περιπολικά σκάφη Λ.Σ.-ΕΛ.ΑΚΤ. στο λιμάνι Λακκί της Λέρου. Δύο εξ’ αυτών διακομίστηκαν με ασθενοφόρο όχημα του ΕΚΑΒ στο Θεραπευτήριο-Κέντρο Υγείας Λέρου για ιατρική περίθαλψη, από όπου λίγο αργότερα εξήλθε η μία εκ των δύο αλλοδαπή. Ακολούθως, οι 40 αλλοδαποί οδηγήθηκαν στην Κλειστή Ελεγχόμενη Δομή του νησιού. Προανάκριση διενεργείται από το Λιμεναρχείο Λέρου.

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής πραγματοποιήθηκαν οι παρακάτω διακομιδές ασθενών, οι οποίοι έχρηζαν άμεσης νοσοκομειακής περίθαλψης:
-94χρονης, από το λιμάνι της Τήνου στο λιμάνι της Σύρου, με το Ε/Γ –Τ/Ρ «ΝΗΣΟΣ ΤΗΝΟΣ» Ν.Τήνου 25,
-63χρονου, από το λιμάνι Βαθέως Ιθάκης στο λιμάνι Αστακού Αιτωλοακαρνανίας με Περιπολικό σκάφος Λ.Σ.-ΕΛ.ΑΚΤ.,
-52χρονου, από το λιμάνι της Σκιάθου στο λιμάνι του Βόλου, με το Ε/Γ-Α/Ψ «ΑΘΩΣ» Ν. Σπετσών 323,
-48χρονου, από τον όρμο Αγίας Ρούμελης στο λιμάνι Χώρας Σφακίων, με Περιπολικό σκάφος Λ.Σ.-ΕΛ.ΑΚΤ.

